ทิงเกอร์เบลล์กับสมบัติที่สูญหาย

***ทิงเกอร์เบลล์กับสมบัติที่สูญหาย*** () เป็นภาพยนตร์แอนิเมชันอเมริกัน แนวผจญภัยจินตนิมิต ออกฉาย ค.ศ. 2009 กำกับโดยเคลย์ ฮอลล์ และเป็นภาพยนตร์ลำดับที่สองในแฟรนไชส์ *[[นางฟ้าดิสนีย์]]* ผลิตโดยดิสนีย์ตูนสตูดิโอส์ และสร้างแอนิเมชันโดยพรานาสตูดิโอส์ ภาพยนตร์ดำเนินเรื่องเกี่ยวกับทิงเกอร์เบลล์ ตัวละครนางฟ้าที่สร้างสรรค์โดย เจ. เอ็ม. แบร์รี ในนาฏกรรมเรื่อง *[[ปีเตอร์ แพน]]* หรือ *เด็กชายผู้ไม่ยอมเติบโต* เมื่อ ค.ศ. 1904 และได้ปรากฏในงานดัดแปลงต่าง ๆ ในเวลาต่อมา โดยเฉพาะในผลงานแอนิเมชันของดิสนีย์ ภาพยนตร์เรื่องนี้วางจำหน่ายในรูปแบบบลูเรย์และดีวีดีโดยวอลต์ดิสนีย์สตูดิโอส์โฮมเอนเตอร์เทนเมนต์ เมื่อวันที่ 27 ตุลาคม ค.ศ. 2009

หลังจากนั้น ได้มีภาพยนตร์ที่จัดจำหน่ายในรูปแบบภาพยนตร์แผ่นตามมาอีกหลายเรื่อง ได้แก่ *[[ทิงเกอร์เบลล์ ผจญภัยแดนมนุษย์]]*, *[[ความลับของปีกนางฟ้า]]*, *[[ทิงเกอร์เบลกับโจรสลัดนางฟ้า]]* และ *[[ทิงเกอร์เบลล์ กับตำนานแห่งเนฟเวอร์บีสท์]]*

## นักพากย์เสียง
นักพากย์ส่วนใหญ่ยังคงเป็นชุดเดียวกับภาพยนตร์ภาคก่อนหน้า โดยมีข้อยกเว้นคือ อเมริกา เฟร์เรรา มิได้กลับมาพากย์เสียงตัวละครฟอว์น (Fawn) และถูกแทนที่ด้วยนักพากย์หน้าใหม่ แองเจลา บาร์ตีส์

* เมย์ วิตแมน ให้เสียงเป็น ทิงเกอร์เบลล์ นางฟ้าช่างประดิษฐ์
* เจสซี แม็กคาร์ตนีย์ ให้เสียงเป็น เทอเรนซ์ ผู้ดูแลผงพิกซีดัสต์
* เจน ฮอร์ร็อกส์ ให้เสียงเป็น แฟรีแมรี ผู้ควบคุมดูแลนางฟ้าช่างประดิษฐ์ทั้งหมด
* ลูซี หลิว ให้เสียงเป็น ซิลเวอร์มิสต์ นางฟ้าแห่งน้ำ
* เรเวน-ซิโมนี ให้เสียงเป็น อิริเดสซา นางฟ้าแห่งแสง
* คริสติน เชโนเวท ให้เสียงเป็น โรเซตตา นางฟ้าแห่งสวน
* แองเจลา บาร์ตีส์ ให้เสียงเป็น ฟอว์น นางฟ้าแห่งสัตว์
* ร็อบ พอลเซน ให้เสียงเป็น บ็อบเบิล แฟรี่ช่างประดิษฐ์ร่างเล็กผู้สวมแว่นตาใหญ่ / กริมสลีย์ โทรลล์ร่างสูง / มิสเตอร์อาวล์
* เจฟ เบนเนต ให้เสียงเป็น แคลงก์ แฟรี่ช่างประดิษฐ์ร่างใหญ่เสียงดัง / แฟรี่แกรี่ ผู้ควบคุมดูแลผู้รักษาผงพิกซีดัสต์ / ลีช โทรลล์ร่างเตี้ย
* เกรย์ เดอลิสล์ ให้เสียงเป็น ลิเรีย นางฟ้าเล่าเรื่อง / ไวโอลา ผู้ประกาศราชสำนักของพระราชินี / ผู้บรรยาย
* จอห์น ดิแมจจิโอ ให้เสียงเป็น เรดลีฟ รัฐมนตรีแห่งฤดูใบไม้ร่วง
* เอลิซา พอลล็อก ซีเบิร์ต ให้เสียงเป็น เบลซ หิ่งห้อย
* บ็อบ เบอร์เกน ให้เสียงเป็น แมลง และสิ่งมีชีวิตต่าง ๆ
* โรเจอร์ เครก สมิท ให้เสียงเป็น โบลต์ ผู้ดูแลผงพิกซีดัสต์ / สโตน ผู้ดูแลผงพิกซีดัสต์
* แอลลิสัน รอท ให้เสียงเป็น นางฟ้าชาวฝรั่งเศส
* ทอม แอดค็อกซ์-เอร์นานเดซ ให้เสียงเป็น ฟลินต์ ผู้ดูแลผงพิกซีดัสต์
* แอนเจลิกา ฮิวสตัน ให้เสียงเป็น ราชินีแคลเรียน พระราชินีแห่งพิกซี ฮอลโลว์

## การผลิต
เนื่องจากภาพยนตร์มีฉากหลังอยู่ในช่วงอากาศเย็นของฤดูใบไม้ร่วง การออกแบบเครื่องแต่งกายของทิงเกอร์เบลล์จึงต้องปรับให้มีความสมจริงมากยิ่งขึ้น ทีมผู้ออกแบบได้เพิ่มเสื้อแขนยาว ผ้าคลุมไหล่ เลกกิง และรองเท้าบูตให้กับชุดของเธอ เคลย์ ฮอลล์ ผู้กำกับภาพยนตร์กล่าวว่า "ในภาพยนตร์ก่อนหน้านี้ เธอสวมชุดเดรสสีเขียวอันเป็นเอกลักษณ์ของตนเอง อย่างไรก็ตามเมื่อเรื่องราวเกิดขึ้นในฤดูใบไม้ร่วงอากาศมีความเย็นสดชื่น และยิ่งไปกว่านั้นภาพยนตร์เรื่องนี้ยังเป็นแนวผจญภัย ชุดเดรสดังกล่าวจึงไม่เหมาะสมกับบริบทของเรื่อง"

## เพลงประกอบ
อัลบั้มเพลงประกอบภาพยนตร์วางจำหน่ายเมื่อวันที่ 22 กันยายน ค.ศ. 2009 โดยประกอบด้วยบทเพลงที่ใช้ในภาพยนตร์และบทเพลงที่ได้รับแรงบันดาลใจจากเรื่องนี้ ภายในอัลบั้มมีเพลง "กิฟต์ออฟอะเฟรนด์" (Gift of a Friend) ขับร้องโดยเดมี โลวาโต ซึ่งถูกปล่อยออกมาเป็นซิงเกิลเพื่อการประชาสัมพันธ์เมื่อวันที่ 16 ธันวาคม ค.ศ. 2009 นอกจากนี้อัลบั้มเพลงประกอบยังรวมถึงเพลง "ฟลายทูยัวร์ฮาร์ต"  ซึ่งมาจากภาพยนตร์ภาคแรกด้วย

#"Gift of a Friend" &ndash; เดมี โลวาโต
#"Take to the Sky" &ndash; จอร์แดน พรูอิตต์
#"Where the Sunbeams Play" &ndash; Méav Ní Mhaolchatha
#"Road to Paradise" &ndash; จอร์ดิน สปากส์
#"I'll Try" &ndash; เจสซี แม็กคาร์ตนีย์
#"If You Believe" &ndash; ลิซา เคลลี
#"Magic Mirror" &ndash; ทิฟฟานี ทอร์นตัน
#"The Magic of a Friend" &ndash; เฮลีย์ ออร์แรนเทีย
#"It's Love That Holds Your Hand" &ndash; โจนาธา บรูก
#"A Greater Treasure Than a Friend" &ndash; ซาวานนาห์ เอาเทน
#"Pixie Dust" &ndash; รูบี ซัมเมอร์
#"Fly Away Home" &ndash; อลิสัน สโตเนอร์
#"Fly to Your Heart" &ndash; เซลีนา โกเมซ

## การออกฉาย
ภาพยนตร์เรื่องนี้เปิดตัวรอบปฐมทัศน์ ณ สำนักงานใหญ่สหประชาชาติ เมื่อวันที่ 25 ตุลาคม ค.ศ. 2009 โดยคิโยทากะ อาคาซากะ รองเลขาธิการสหประชาชาติฝ่ายการสื่อสารและข้อมูลสาธารณะ ได้แต่งตั้ง ทิงเกอร์เบลล์ให้ดำรงตำแหน่ง "ทูตสีเขียวกิตติมศักดิ์" (Honorary Ambassador of Green) เพื่อช่วยส่งเสริมความตระหนักรู้ด้านสิ่งแวดล้อมในหมู่เด็ก ๆ

ภาพยนตร์ออกจำหน่ายในรูปแบบดีวีดีและบลูเรย์โดยวอลต์ดิสนีย์สตูดิโอส์โฮมเอนเตอร์เทนเมนต์ ในสหรัฐเมื่อวันที่ 27 ตุลาคม ค.ศ. 2009 และในสหราชอาณาจักรเมื่อวันที่ 16 พฤศจิกายน ค.ศ. 2009 จากนั้นได้ออกอากาศครั้งแรกทางช่องดิสนีย์แชนแนล เมื่อวันที่ 29 พฤศจิกายน ค.ศ. 2009 ภายในสองเดือนแรกหลังการวางจำหน่าย มียอดจำหน่ายดีวีดีประมาณ 3.25 ล้านแผ่น สร้างรายได้ราว 50 ล้านดอลลาร์สหรัฐ

## อ้างอิง

## แหล่งข้อมูลอื่น

* 
* 
* 

หมวดหมู่:ภาพยนตร์อเมริกันที่ออกฉายในปี พ.ศ. 2552
หมวดหมู่:ทิงเกอร์เบลล์ (ภาพยนตร์ชุด)
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์ปฐมบทอเมริกัน
หมวดหมู่:ภาพยนตร์แอนิเมชันโดยดิสนีย์ตูนสตูดิโอส์
หมวดหมู่:ภาพยนตร์ที่มีฉากในสกอตแลนด์
หมวดหมู่:ภาพยนตร์แอนิเมชันแนวจินตนิมิตอเมริกัน
หมวดหมู่:ภาพยนตร์แอนิเมชันเกี่ยวกับมิตรภาพ